Neo soul

Neo soul ialah genre muzik yang merupakan gabungan dari muzik R&B kontemporari, muzik soul 1970-an, serta unsur-unsur hip-hop. Salah satu unsur yang membezakan neo soul dengan R&B kontemporari antara lain ialah penggunaan tema lirik yang mengekspresikan maksud dan pesanan yang lebih mendalam.'''

 Sejarah dan perkembangan 
Sebagai sebuah genre muzik, neo soul muncul pada pertengahan tahun 1990-an melalui album Raphael Saadiq bersama kugiran Tony! Toni! Toné! serta album "Brown Sugar" yang merupakan album sulung penyanyi D'Angelo. Istilah neo soul sendiri diperkenalkan oleh Kedar Massenburg, penerbit rakaman Motown Records pada akhir tahun 1990-an, dengan album penyanyi Erykah Badu "Baduizm" yang dikeluarkan pada 11 Februari 1997. Album ini menjadi penanda penting dalam perkembangan genre neo soul kerana Badu mengekspresikan lirik mengenai perjuangan, hubungan, nilai-nilai keluarga, dan pencarian kebijaksanaan.

Album "Baduizm" menduduki peringkat 2 di carta album Billboard 200 dan mencapai penjualan platinum tiga ganda. Selain itu Badu juga meraih Anugerah Grammy tahun 1997 untuk kategori Best R&B Female Vocal Performance (lagu “On & On”) dan Best R&B Album.

Karya Lauryn Hill, baik melalui kumpulan The Fugees dan kemudian album solonya "The Miseducation of Lauryn Hill" yang dikeluarkan pada 1998 juga dipandang sebagai salah satu penanda penting dalam perkembangan genre muzik ini.

 Senarai artis neo soul 

 Erykah Badu
 Alicia Keys
 Lauryn Hill
 D'Angelo
 India Arie
 Maxwell
 Macy Gray
 John Legend

 Rujukan 

Kategori:Muzik di Amerika Syarikat
Kategori:Genre muzik
Kategori:Neo Soul
Kategori:Motown Records
Kategori:Hip hop